Owen Willans Richardson

Ni Owen Willans Richardson (26 Abril 1879 – 15 Pebrero 1959)  ket maysa idi a Britaniko a pisiko a nagungunaan iti Premio Nobel iti Pisika idi 1928 para iti obrana iti emision a termoioniko, a nakaiturongan ti Linteg ni Richardson.

Biograpia
Ni Richardson ket naipasngay idi idiay Dewsbury, Yorkshire, Inglatera, ti bugbugtong nga anak a lalaki da Joshua Henry ken Charlotte Maria Richardson. Isu ket naadalan idiay Eskuela ti Gramatika ti Batleyl ken Trinity College, Cambridge, nga idiay ket nakagun-od kadagiti Immuna a Klase ti Pammadayaw kadagiti Masna a Siensia. Kalpasanna nakagun-od met ti DSc manipud idiay University College Londdres idi 1904.

Kalpasan ti panagturpos idi 1900, isu ket nangrugi a nagsuksukisok ti emision ti elektrisidad manipud kadagiti napudot a bagi idiay Laboratorio Cavendish idiay Cambridge, ken idi 1902 isu ket naaramid a kadua idiay Trinity. Idi 1901, isu ket nangipakita a ti koriente manipud ti napapudot barot ket kasla umad-adu nga agkamkammatalek iti temperatura iti barot nga addaan iti matematikal a porma a kapada iti ekuasion Arrhenius. Daytoy ket nagbalin a naammuan a kas linteg ni Richardson': "No idin ti negatibo a radiasion ket gapu ti korpuskula a rumrummuar iti metal, ti mangigamer a koriente ti  s ket nasken a mangtungpal ti linteg ."

Ni Richardson ket propesor idi idiay Unibersidad ti Princeton manipud idi 1906 aginggana idi 1913, ken nagsubli idiay Nagkaykaysa a Pagpagilian idi 1914 tapno agbalin a Propesor iti Pisika ti Wheatstone idiay Kolehio ti Ari Londres, ken idiay ket kanungpalan a naaramid a direktor ti panagsukisok. Isu ket nagretiro idi 1944, ken pimmusay idi 1959.

Isu ket nagsukisok pay iti epekto ti potoelektriko, ti epekto ti giromagnetiko, ti emision dagiti elektron babaen ti reaksion ti kemikal, ti naalumaymay nga Rayo-ekis, ken ti espektro ti hidroheno.

Inasawa ni Richardson ni Lilian Wilson, ti kabsat a babai ti katrabahuanna ti Cavendish a ni Harold Wilson, idi 1906, ken addaan kadagiti dua nga anak a lalaki ken maysa nga anak a babai. Ti kabsat a babai ni Richardson ket inasawana ti Amerikano a pisiko (ken laureado ti Nobel idi 1937) a ni Clinton Davisson, ken isu idi ket  estudiante ni Richardson iti PhD idiay Princeton. Kalpasan ti ipupusay ni Lilian idi 1945, isuket nagasawa manen idi 1948 kenni Henriette Rupp, nga isu met ket maysa a pisiko.

Ni Owen Willans Richardson ket addaan idi iti maysa nga anak a lalaki a ni Harold Owen Richardson a nag-espesialisado iti Pisika ti Nuklear ket isu pay ti Mangipangulo, Departamento ti Pisika, Kolehio Bedford, Unibersidad ti Londres ken kalpasanna nagbalin nga emeritus a Propesor idiay Unibersidad ti Londres.

Dagiti pammadayaw
Ni Richardson ket nagbalin a Kaddua iti Naarian a Kagimongan idi 1913, ken nagungunaan idi ti Medalia Hughes idi 1920. Isu ket nagungunaan ti Premio Nobel iti Pisika idi 1928, "para iti obrana iti penomeno ti termoioniko ken naipangpangruna para iti pannakaduktal ti linteg a naipanagan kaniana". Nakbaliero pay isuna idi 1939.

Dagiti nagibasaran

Bibliograpia

Dagiti akinruar a silpo 
Lektura ti Nobel ni Owen Richardson iti termoionika, Disiembre 12, 1929

1879 a pannakaipasngay
1959 nga ipupusay
Dagiti Nobel a laureado iti Pisika